ད་ཆ་རང་ལྗོངས་སུ་ཆོས་ལུགས་འཆམ་མཐུན་དང་།བསྟན་དོན་ལམ་ལྷོངས།དགོན་སྡེ་ཞི་མཐུན་བཅས་ཡོདཅེས་རྒྱལ་ཡོངས་སྲིད་གྲོས་ཀྱི་ཨུ་ཡོན་ནང་བསྟན་མཐུན་ཚོགས་བོད་ལྗོངས་ཡན་ལག་མཐུན་ཚོགས་ཀྱི་རྒྱུན་ལས་ལས་འཛིན་བློ་གྲོས་རྒྱ་མཚོས་གསར་འགོད་པའི་བཅར་འདྲི་དང་ལེན་བྱེད་སྐབས་དེ་ལྟར་གསུངས།ཁོང་གིས་འདི་དག་ཚང་མ་ནི་ཉེ་དུས་རང་སྐྱོང་ལྗོངས་ཏང་ཨུད་དང་སྲིད་གཞུང་གིས་དགོན་སྡེ་དོ་དམ་ལ་ཤུཌ་སྣོན་དང་གསར་གཏོད་བྱས་ནས་དགོན་སྡེ་དང་གྲྭ་བཙུན་ལ་ཕན་པའི་སྲིད་ཇུས་རབ་དང་རིམ་པ་བཏོན་པས་དགོན་སྡེའི་རྨང་གཞིའི་སྒྲིག་བཀོད་ཟམ་མི་ཆད་པར་འཐུས་སྒོ་ཚང་དུ་སོང་བ་མ་ཟད།དགོན་སྡེའི་རིག་དངོས་སྲུང་སྐྱོང་དང་རྒྱུན་འཛིན་ཐུབ་ལ་གྲྭ་བཙུན་གྱི་གནས་མལ་དང་།འགྲོ་སྐྱོད།རྒན་གསོ་སོགས་གང་ཅིར་སྲིད་ཇུས་ནས་འགན་ལེན་ཐུབ་ཡོད།ཞི་མཐུན་གྱི་དཔེ་མཚོན་དགོན་སྡེ་དང་རྒྱལ་གཅེས་ཁྲིམས་སྲུང་གི་གྲྭ་བཙུན་ལ་གཟི་བརྗིད་མཚན་སྙན་སྤྲད་ནས་གྲྭ་བཙུན་རྣམས་ལ་བསམ་པའི་སྐུལ་ལྕག་བྱས་ཡོད་ཅེས་གསུངས།